text: 69-årig overfaldet efter drikkelag
  25 juli 2013 kl. 08.58
  To mænd på 37 og 39 år blev onsdag varetægtsfængslet i fire uger for grov vold mod en 63-årig mand. Overfaldet skete i en lejlighed i Jyllandsgade i Fredericia, skriver Fredericia Avisen.
  Den 69-årige mand blev sparket og slået i forbindelse med et drikkelagt i lejligheden onsdag morgen. De to mænd - en 37-årig fra Midtjylland og en 39-årig fra Fredericia - anmeldte selv voldsepisoden til politiet.
  Den 69-årige fik så svære skader, at han er indlagt på Odense Universitetshospital. Skader er dog ikke livstruende.
  Politiet ved ikke, hvorfor den 69-årige blev overfaldet:
  - Vi ved kun, at det var et drikkelag mellem de tre personer, hvor de to mænd går til angreb på den 69-årig mand med slag og spark, oplyser vicepolitikommissær Finn Nielsen fra lokalpolitiet i Fredericia til Fredericia Avisen
  